Udrea a intrat în lotul olimpic de spadă după remanierea în urma Jocurilor Olimpice de la Londra. A câștigat Trofeul Belgrad din 2012. În anul 2013 a devenit vicecampioană națională după ce a pierdut în finală împotriva colegei de lot Ana Maria Brânză, alături de care a câștigat titlul pe echipe. A fost laureată cu argint pe echipe la bronz pe echipe la Campionatul European din 2013 de la Zagreb. La Campionatul Mondial din 2013 de la Budapesta a trecut de Laskmi Lozano din Venezuela, dar a fost învinsă în turul al doilea de italianca Rossella Fiamingo. La proba pe echipe a fost laureată cu bronz. În sezonul 2013–2014 a fost parte din echipa care a câștigat medalia de aur la Campionatul European de la Strasbourg.